﻿ Christiania.org - Gratis Sommerkoncerter på Christiania!
Gratis Sommerkoncerter på Christiania!
Nemoland er igen ude med bredt program.
Alle søndage fra 17. Maj til 23. August er der gratis koncerter på Nemolands udendørs Scene.
Koncerterne vil igen i år byde på 2 Artister kl. 18 og kl. 20.
Navnene på programmet er som altid meget bredt sammensat, fordi Nemoland ønsker at, så mange forskellige mennesker som muligt besøger den hyggelige have midt i Christiania.
Samtidig får de faste gæster rige muligheder for indblik i et stort udvalg af Danmarks bedste artister.
Stine Bramsen, Rasmus Nøhr, Barbara Moleko og Djämes Braun er navne som de fleste kender, og suppleret med Julias Moon, S!vas, Scarlet Pleasure, Hedgaard & Brandon Beal, Patrick Dorgan, Johnson og Dean Thompson er der garanti for glade søndage på Fristaden.
De unge kan glæde sig over Camillo&Grande, Vild $mith, Fresh-I, NOAH og Kesi.
De voksne får Dodo And The Dodos, Rockers By Choice, Bo Evers, Maria Carmen Koppel, Marie Frank og Led Zeppelin Jam.
Nye og spændende navne som Alex Vargas, Black Daniels, M.E.T.A. Unkwon og The White Album bliver der også plads til.
Sommerens helt store satsninger bliver nogle unikke aftener, hvor Nemoland har bedt nogle venner af huset om nogle helt specielle shows.
Christianias sange bliver fremført af en stribe af Danmarks største solister, ledet af Christianias egen kapelmester Ernst og et dygtigt orkester, som bliver samlet til denne historiske begivenhed.
Og så kommer alle stjernerne fra Donkey Sound for at give publikum en aften med Natasjas Sange!!
Alt er klart til de fede søndage på Fristaden, kom tidligt der er rift om de gode pladser.
Nyd den gode mad i Nemos Kitchen.
Og nyd koncerter, hvor den eneste entrebillet er et besøg i baren.
Følg med på www.nemoland.dk eller https://www.facebook.com/CafeNemoland